laion/Wikipedia-Exotic huggingface dataset:
מייק דאנליבי הבן

מייקל ג'וזף "מייק" דאנליבי הבן (באנגלית: .Michael Joseph "Mike" Dunleavy, Jr; נולד ב-15 בספטמבר 1980) הוא כדורסלן עבר אמריקאי ששיחק בליגת ה-NBA בין השנים 2002–2017. בשנת 2018 מונה לסקאוט בקבוצת גולדן סטייט ווריורס, במדיה שיחק בין השנים 2002–2007. בנו של שחקן ומאמן העבר מייק דאנליבי האב. דאנליבי שיחק באוניברסיטת דיוק במשך שלוש עונות, בין השנים 1999–2002. בעונתו השנייה במכללה זכה עם קבוצתו באליפות טורניר המכללות המכללות תוך שהוא מוביל את קבוצתו לניצחון על אוניברסיטת אריזונה עם 21 נקודות במשחק הגמר. דאנליבי נבחר בדראפט ה-NBA ‏2002 בבחירה השלישית על ידי גולדן סטייט ווריורס. בשנתו הראשונה ב-NBA תפקד דאנליבי כשחקן ספסל, אך כבר בעונת 2003/2004 שודרג מעמדו לשחקן חמישייה קבוע בקבוצה. בנובמבר 2005, לאחר עונתו הרביעית בקבוצה, חתם דאנליבי על הארכת חוזה בגולדן סטייט לחמש עונות נוספות עבור 44 מיליון דולר. ב-17 בינואר 2007 הועבר דאנליבי לאינדיאנה פייסרס כחלק מטרייד ששלח לגולדן סטייט ווריורס את סטיבן ג'קסון, אל הרינגטון ושארונאס יאסיקביצ'יוס. עונתו השנייה בקבוצה הייתה עונת השיא שלו ב-NBA כשהוא רושם ממוצעים של 19.1 נקודות, 5.2 ריבאונדים ו-3.5 אסיסטים למשחק. ב-17 בדצמבר 2007 קלע דאנליבי שיא קריירה של 36 נקודות במשחקה של אינדיאנה מול ניו יורק ניקס.. בהמשך אותה עונה השווה דאנליבי את שיאו בארבעה משחקים שונים. הפייסרס הבטיחו את מקומם בפלייאוף ה-NBA במשחק האחרון של עונת 2010/2011 ובכך דאנליבי הגיע לראשונה בקריירה לשלב הפלייאוף, אחרי 9 עונות ו-624 משחקים ב-NBA. ב-9 בדצמבר 2011 חתם דאנליבי על חוזה במילווקי באקס על חוזה לשנתיים עבור 7.5 מיליון דולר. ב-10 ביולי 2013 חתם דאנליבי על חוזה לשנתיים בשיקגו בולס עבור 6 מיליון דולר. ב-25 באפריל 2014 קלע דאנליבי שיא קריירה בפלייאוף של 35 נקודות בניצחון קבוצתו על וושינגטון ויזארדס, במשחק השלישי של הסיבוב הראשון בפלייאוף 2014. באותו משחק השווה דאנליבי את שיא המועדון במספר שלשות במשחק פלייאוף עם 8 שלשות. לקראת עונת 2016/2017 נשלח בטרייד לקליבלנד קאבלירס. בינואר 2017, לאחר 23 משחקים בלבד במדי הקאבלירס, עבר דאנליבי בטרייד לאטלנטה הוקס, יחד עם מו ויליאמס ובחירת דראפט עתידית, בתמורה לקלע קייל קורבר. בשל שביתת שחקנים ב-NBA התקיימו בעונת 2011/2012 66 משחקים בלבד מדיה וקבצים בנושא מייק דאנליבי הבן בוויקישיתוף פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר ליגת ה-NBA פרופיל באתר NBA.com סטטיסטיקות ב-NBA באתר basketball-reference.com הווריורס מודיעים על קידומים בהנהלת הקבוצה, באתר mercurynews.com,‏ 26 בספטמבר 2018 דו"ח המשחק של דיוק מול אריזונה בגמר המכללות רשימת הנבחרים בדראפט 2002, באתר nba.com דאנליבי חותם על הארכת חוזה בגולדן סטייט, באתר הקבוצה דאנליבי מועבר בטרייד לאינדיאנה פייסרס דו"ח המשחק של אינדיאנה מול ניו יורק, באתר basketball-reference.com דאנליבי קוטע את "בצורת" הפלייאוף אחרי 624 משחקי ליגה דאנליבי חותם על חוזה במילווקי דאנליבי חותם על חוזה בשיקגו דאנליבי קולע שיא קריירה בפלייאוף עם 35 נקודות ומשווה שיא מועדון של 8 שלשות בפלייאוף דאנליבי נשלח בטרייד לקליבלנד קאבלירס, באתר הרשמי של הקבוצה, 7 ביולי 2016 קורבר עבר לקליבלנד, באתר ערוץ הספורט, 7 בינואר 2017
שערוריית תמונת קרי-פונדה

במהלך מסע הבחירות לנשיאות ארצות הברית ב-2004, פורסמה תמונה שמטרתה הייתה להראות את ג'ון קרי וג'יין פונדה מופיעים יחד בעצרת מחאה נגד מלחמת וייטנאם. התברר שהתמונה זויפה ממניעים פוליטיים (התצלום האותנטי הידוע היחיד שבו קרי ופונדה מופיעים יחד צולם על ידי לייף סקוגפורס (Leif Skoogfors) בעצרת בוואלי פורג' (Valley Forge) שבפנסילבניה בשנת 1970). התמונה היא למעשה שילוב של שני תצלומים שונים: באחד צולם קרי ב-13 ביוני 1971 בעצרת אנטי-מלחמתית במינאולה שבמדינת ניו יורק, ובשני צולמה ג'יין פונדה באוגוסט 1972 נואמת בעצרת במיאמי ביץ' שבפלורידה. שני התצלומים אוחדו לתמונה אחת, שעברה לאחר מכן עיבוד נוסף כדי שתיראה כאילו נלקחה מגזיר של עיתון ישן. הוסף גם כיתוב שבו נאמר שהשחקנית ופעילת השלום ג'יין פונדה נאמה בפני קהל של ותיקי מלחמת וייטנאם כפעילת שלום, כשוותיק מלחמת וייטנאם ג'ון קרי לשמאלה, מאזין לנאומה ומתכונן להיות הנואם הבא אחריה באותו נושא, אף על פי שפונדה לא נכחה כאשר קרי נשא את נאומו. התמונה הוצגה כתמונה של סוכנות הידיעות AP. כלי התקשורת המשפיע ביותר שפרסם את התמונה המזויפת היה העיתון "הניו יורק טיימס", שהביא את התמונה בידיעה של שריל גיי סטולברג ב-13 בפברואר 2004. התמונה עוררה עניין גם באתרי אינטרנט רבים. מתנגדי קרי מהאגף הימני של המפה הפוליטית טענו שהתצלום המקורי של קרי מ-1971 הוא התמונה המזויפת, בעוד התמונה שבה שולבו שני התצלומים היא התמונה האמיתית, אף על פי שבעל זכויות היוצרים על התצלום המקורי של קרי, קן לייט, מחזיק בתשלילים המקוריים. קן לייט, בעל זכויות היוצרים על התצלום המקורי של קרי, שנשאל מהם הלקחים שניתן ללמוד מהסיפור, השיב: יש לצלם הרבה תמונות. צריך מודעות לכך שמה שלא נראה חשוב ברגע מסוים עשוי להיות חשוב. יש לשמור את התשלילים בצורה מאורגנת. יש להיות ערני לדרך בה משתמשים בעבודה שלך. לדברי לייט, זהו האתגר בעידן הדיגיטלי החדש. הוא הביע תקווה שבשלב כלשהו ימציא מדען מחשב חכם פתרון, סוג של הצפנה בקובץ הדיגיטלי שתמנע את העברתו ללא אישור. בשנת 2005 הצליח קן לייט לאתר את היוצר של התמונה המזויפת, ריצ'רד טיילור, ותבע אותו בבית המשפט הפדרלי של המחוז הדרומי של ניו יורק בגין הפרת זכויות יוצרים. לייט תבע פיצויים בסך 200,000 דולר על הנזקים שנגרמו לו, בתוספת שכר טרחת עורך דין. התביעה נדחתה מטעמים טכניים של תחום השיפוט. בית המשפט לערעורים אישר את הפסיקה של בית המשפט המחוזי. עיבוד תמונה מגמתי עיבוד תמונה Snopes: Real image of Kerry and Fonda together at an anti-war rally in 1970. Image of Kerry at anti-war rally, 1971 Image of Jane Fonda at anti-war rally, 1972. "Famous Pictures Magazine - Altered Images". Famous Pictures Magazine. 2007. נבדק ב-2007-10-01. "John Kerry". Snopes. 1 במרץ 2004. נבדק ב-2007-10-01. {{cite web}}: (עזרה) Marinucci, Carla (20 בפברואר 2004). "Doctored Kerry photo brings anger, threat of suit". San Francisco Chronicle. נבדק ב-2007-10-01. {{cite web}}: (עזרה) New York Times: Conservatives Shine Spotlight on Kerry's Antiwar Record. February 13, 2004. Berkeley Daily Planet - Tuesday February 17, 2004 LUBNA TAKRURI (2004-04-28). "Light Exposes Fabricated Photo". theguardsman. אורכב מ-המקור ב-2007-10-13. נבדק ב-2007-10-01. Daryl Lang (16 בפברואר 2007). "Lawsuit Over Fake Kerry-Fonda Photo Hits Setback". pub. נבדק ב-2007-10-01. {{cite web}}: (עזרה) Light v. Taylor, (2nd Cir. 2009) ערך זה בוויקיפדיה העברית מבוסס על הערך Kerry Fonda 2004 election photo controversy בוויקיפדיה האנגלית.
זבד דקל מסיכתי

זבד הדקל המסיכתי (שם מדעי: Paguma larvata) הוא מין דמוי חתול קטן ממשפחת הגחניים והיחיד בסוגו. הוא חי בן העצים באזור דרום-מזרח אסיה והודו. זבד זה מזכיר מינים אחרים במשפחתו, אך בצבעיו הוא קצת יותר אפרפר ללא פסים או נקודות, למעט פסים כהים מצידי עיניו וראשו ומעל אפו פס לבן. גם הלחיים, הסנטר והשפתיים לבנים ואפו ורדרד. הזבד אינו בסכנת הכחדה אך הוא נתון בסיכון במדינות שונות. ממדים: אורכו 51–76 ס"מ. משקלו 3.6-6 ק"ג בממוצע. מזון: הזבד הוא אוכל-כול, הניזון הן מהחי והן מהצומח. הוא אוכל רכיכות, פרוקי רגליים, קליפות עצים, נחשים, צפרדעים, חולדות ועופות וגם בננות ופירות טרופיים. תפוצה: הזבד נפוץ ביערות טרופיים או הרריים בסין, וייטנאם, לאוס, קמבודיה, מלזיה, תאילנד, מיאנמר והודו וגם בבורנאו, סומטרה, טאיוואן, ועוד איים באינדונזיה. גחניים בינטורונג גחן דקלים אסייתי מדיה וקבצים בנושא זבד דקל מסיכתי בוויקישיתוף זבד דקל מסיכתי, באתר ITIS (באנגלית) זבד דקל מסיכתי, באתר NCBI (באנגלית) זבד דקל מסיכתי, באתר Animal Diversity Web (באנגלית) זבד דקל מסיכתי, באתר האנציקלופדיה של החיים (באנגלית) זבד דקל מסיכתי, באתר GBIF (באנגלית) זבד דקל מסיכתי באתר הרשימה האדומה של IUCN ערך זה הוא קצרמר בנושא יונקים. אתם מוזמנים לתרום לוויקיפדיה ולהרחיב אותו.
רדיק

רדיק (באנגלית: Redick; Reddick) הוא שם משפחה. האם התכוונתם ל... ג'יי. ג'יי. רדיק – כדורסלן אמריקאי ג'פרי רדיק (אנ') – תסריטאי אמריקאי לאנס רדיק – שחקן קולנוע וטלוויזיה אמריקאי
אסייג

אסייג הוא שם משפחה יהודי בערבית, שפירושו "תכשיטן" (כמו השם אמזלג). האם התכוונתם ל... אופירה אסייג – כתבת ספורט אלי אסייג – קצין משטרה ישראלי יאיר אסייג – כדורגלן עבר ישראלי ששיחק בעמדת החלוץ. כיום מאמן את בית"ר עירוני מעלה אדומים מליגה ב'. מני אסייג – תסריטאי ישראלי. אחיו של שלום אסייג שלום אסייג – שחקן וסטנדאפיסט ישראלי. אחיו של מני אסייג דניאל אסייג – סטנדפיסט ושחקן ישראלי. בנו של שלום אסייג רוביק רוזנטל, הזירה הלשונית: הכל נשאר במשפחה, באתר nrg‏, 7 באוקטובר 2010
חכמוביץ

חכמוביץ (Hachamovitch) הוא שם משפחה יהודי בשפות סלאביות שפירושו הוא "בנו של חכם". האם התכוונתם ל... אמירה חכמוביץ – סופרת, מתרגמת ועורכת חרדית ישראלית דין חכמוביץ (אנ') – סגן נשיא מיקרוסופט לשעבר והאחראי לפרטיות בחברה עידית חכמוביץ – משוררת ומלחינה ישראלית
איתן בן-דוד

איתן בן־דוד (נולד ב־1963) הוא בכיר לשעבר בשירות הביטחון הכללי, משמש כמשנה ומ״מ היועץ לביטחון לאומי. קודם לכן, היה ממלא מקום היועץ לביטחון לאומי וראש המטה לביטחון לאומי במשרד ראש הממשלה. בן-דוד נולד לעליזה ועזריה (לבית ויטיחובסקי), גדל והתחנך בקריית אונו. עם גיוסו לצה"ל בשנת 1982 התגייס לשירות בנח"ל ושובץ בגדוד הנח"ל המוצנח. בצנחנים עבר הכשרה כלוחם, קורס מ"כים חי"ר וקורס קציני חי"ר. לאחר קורס קצינים שימש כמפקד מחלקה בגדוד 906. בהמשך שימש כסגן מפקד פלוגה וכמפקד פלוגה בגדוד ולחם במלחמת לבנון הראשונה. בשנת 1986 השתחרר מצה"ל והתגייס לשירות הביטחון הכללי. בן-דוד החל את דרכו באגף אבטחה ושימש במספר תפקידי פיקוד בתחום זה ובהם ראש מוקד ביטחון חו"ל באירופה בשנים 2002–2005, סגן ראש אגף ביטחון באל על (בהיותו מושאל מהשב"כ) בשנים 2005–2006, ראש החטיבה לאבטחת אישים בשנים 2010-2006 וכסגן ראש אגף אבטחה בשב"כ. בשנת 2012 פרש מהשב"כ והתמנה לראש המטה ללוחמה בטרור וסגן ראש המל"ל במשרד ראש הממשלה. בחודשים אפריל-אוגוסט 2017 שימש מ"מ היועץ לביטחון לאומי וראש המל"ל. בן-דוד הוא בוגר תואר ראשון בהיסטוריה של המזרח התיכון וגאוגרפיה מטעם אוניברסיטת תל אביב ובעל תואר שני בממשל ומדיניות ציבורית מהמרכז הבינתחומי הרצליה. בן-דוד נשוי לאלה ולהם שלושה ילדים. אטילה שומפלבי, איתן בן דוד מונה לראש המטה ללוחמה בטרור, באתר ynet, 1 במרץ 2012. שלמה פיוטרקובסקי, איתן בן דוד מונה לראש המטה ללוחמה בטרור, באתר ערוץ 7, 1 במרץ 2012. איתן בן-דוד בכנס הטרור הבינלאומי בבינתחומי: "במקביל למירוץ הגרעין, מנהלת איראן קמפיין טרור גלובלי חוצה יבשות, נגד יעדים ישראליים, מערביים ואף ערביים", אתר המרכז הבינתחומי הרצליה, ‏ 10.09.2012. עמיר רפפורט, "ישראל חלק מהמלחמה העולמית בטרור", "ישראל דיפנס", ‏ 24.05.2016. אלי ברדנשטיין, איתן בן דוד מונה לראש המטה ללוחמה בטרור, באתר nrg‏, 1 במרץ 2012. איתן בן דוד מונה לראש המטה ללוחמה בטרור, באתר ynet, 1 במרץ 2012 איתן בן דוד מונה לתפקיד ראש המטה לביטחון לאומי, באתר nrg‏, 29 במרץ 2017 ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.
מייק דאנליבי

האם התכוונתם ל... מייק דאנליבי (פוליטיקאי) – פוליטיקאי אמריקאי המכהן כמושל מדינת אלסקה. מטעם המפלגה הרפובליקנית מייק דאנליבי האב – כדורסלן עבר ומאמן כדורסל, נולד ב-1954. מייק דאנליבי הבן – כדורסלן ובנו של מייק דאנליבי האב, נולד ב-1980.
רייפר ג'ונסון

רייפר לואיס ג'ונסון (בשמו המלא באנגלית: Rafer Lewis Johnson;‏ 18 באוגוסט 1935 – 2 בדצמבר 2020) היה אתלט אמריקאי, אלוף אולימפי (רומא 1960), שיאן עולם בקרב עשר ושחקן קולנוע. ג'ונסון זכה לכבוד לשאת את דגל ארצות הברית בטקס הפתיחה של אולימפיאדת רומא (1960) וכן להדליק את הלפיד האולימפי בטקס הפתיחה באולימפיאדת לוס אנג'לס (1984). ג'ונסון נולד בהילסבורו, טקסס. הוא למד באוניברסיטת קליפורניה בלוס אנג'לס ושיחק בקבוצת הכדורסל של האוניברסיטה תחת המאמן ג'ון וודן. במשחקים הפאן-אמריקאיים שנערכו במקסיקו סיטי בשנת 1955 זכה ג'ונסון במדליית זהב בקרב עשר. באולימפיאדת מלבורן (1956) זכה ג'ונסון במדליית כסף בקרב עשר בתוצאה של 7,587 נקודות (7,422 נקודות), אחרי בן ארצו מילט קמפבל שקבע שיא אולימפי חדש של 7937 נקודות (7565 נקודות) ולפני וסילי קוזנצוב מברית המועצות שקבע תוצאה של 7,465 נקודות (7,330 נקודות). באולימפיאדת רומא (1960) זכה ג'ונסון לכבוד לשאת את דגל ארצות הברית בטקס הפתיחה של המשחקים האולימפיים. במשחקים עצמם הוא זכה במדליית זהב בשיא אולימפי חדש של 8,392 נקודות (7,901 נקודות), לפני יאנג צ'ואן-קואנג מהרפובליקה הסינית שקבע תוצאה של 8,334 נקודות (7,820 נקודות) ווסילי קוזנצוב שקבע תוצאה של 7,809 נקודות (7,527 נקודות). לאחר האולימפיאדה החל ג'ונסון לשחק והופיע במספר סרטי קולנוע, בעיקר בשנות ה-60, וכן לעבוד כשדר ספורט. בין השאר הופיע ב-1989 בסרט "רישיון להרוג" מסדרת סרטי ג'יימס בונד, בתפקיד של סוכן ה-DEA. ב-1968 עבד בקמפיין הבחירות של הסנטור רוברט קנדי, והיה בין האנשים שהיו בקרבתו של קנדי והשתלטו על סירחאן סירחאן לאחר שהתנקש בקנדי. ג'ונסון כיהן בוועדה המארגנת לתחרות הספיישל אולימפיקס הראשונה שנערכה בשיקגו ביולי 1968, בהנחיית מייסדת הספיישל אולימפיקס, יוניס קנדי שריבר, ובשנה שלאחר מכן הוא הוביל את ייסוד פיישל אולימפיקס בקליפורניה. ג'ונסון, יחד עם קבוצה קטנה של מתנדבים, הקימו את ארגון "קליפורניה ספיישל אולימפיקס" בשנת 1969 וערכו תחרות עבור 900 אנשים עם מוגבלות שכלית בלוס אנג'לס. לאחר מכן ג'ונסון הפך לאחד החברים המייסדים במועצת המנהלים של ארגון הספיישל אולימפיקס. ב-1984 זכה בכבוד להדליק את הלפיד האולימפי בטקס הפתיחה של אולימפיאדת לוס אנג'לס. נפטר ב-2 בדצמבר 2020. ריצת 100 מטר: 10.3 שניות (1957) ריצת 200 מטר: 21.0 שניות (1956) ריצת 400 מטר: 47.9 שניות (1956) ריצת 110 מטר משוכות: 13.8 שניות (1956) קפיצה לגובה: 1.89 מטר (1955) קפיצה במוט: 4.09 מטר (1960) קפיצה לרוחק: 7.76 מטר (1956) הדיפת כדור ברזל: 16.75 מטר (1958) זריקת דיסקוס: 52.50 מטר (1960) הטלת כידון: 76.73 מטר (1960) קרב עשר: 7982 נקודות (1960) בשנת 1958 נבחר ג'ונסון בידי כתב העת ספורטס אילוסטרייטד ל"ספורטאי השנה של ספורטס אילוסטרייטד". התפתחות שיא העולם בקרב עשר (באנגלית) מדיה וקבצים בנושא רייפר ג'ונסון בוויקישיתוף רייפר ג'ונסון, באתר הוועד האולימפי הבין-לאומי רייפר ג'ונסון, באתר olympedia.org רייפר ג'ונסון, באתר התאחדות האתלטיקה הבין-לאומית רייפר ג'ונסון, באתר Track and Field (גברים) רייפר ג'ונסון, במסד הנתונים הקולנועיים IMDb (באנגלית) רייפר ג'ונסון, באתר AllMovie (באנגלית) רייפר ג'ונסון, באתר Rotten Tomatoes (באנגלית) רייפר ג'ונסון, במסד הנתונים הקולנועיים KinoPoisk (ברוסית) רייפר ג'ונסון, באתר אנציקלופדיה בריטניקה (באנגלית) גלריית תמונות של רייפר ג'ונסון, באתר הלוס אנג'לס טיימס (באנגלית) רייפר ג'ונסון, באתר "Find a Grave" (באנגלית) Ed Pilkington ‏,The night Bobby died, באתר הגרדיאן, 13 בינואר 2007 (באנגלית) יואב בורוביץ, הרבה יותר מאתלט, באתר הארץ, 23 באוגוסט 2004
טרי

טרי (אנגלית: Terry) הוא שם פרטי נפוץ שיכול להיות גם שם משפחה. האם התכוונתם ל... ג'ון טרי – כדורגלן אנגלי ג'יימס טרי – כדורסל עבר אמריקאי-ישראלי ג'ייסון טרי – כדורסלן אמריקאי מייקל טרי – ויולן אמריקאי נייג'ל טרי – שחקן אנגלי
דאג מקדרמוט

דאגלס ריצ'רד "דאג" מקדרמוט (באנגלית: Douglas Richard "Doug" McDermott; נולד ב-3 בינואר 1992) הוא כדורסלן אמריקאי המשחק בעמדת הסמול פורוורד בקבוצת אינדיאנה פייסרס מליגת ה-NBA. מקדרמוט גדל בעיר אמס שבאיווה ובנערותו למד בתיכון בעיר. הוא שיחק במדי קבוצת הכדורסל של בית הספר, לצידו של האריסון בארנס. בעונת הג'וניור, על אף שלא עלה בחמישייה של קבוצתו, רשם מקדרמוט ממוצעים של 16.8 נקודות ו-7.3 ריבאונדים וסייע לקבוצת הכדורסל של בית הספר לזכות באליפות התיכונים של מדינת איווה עם מאזן של 26 ניצחונות ללא הפסד. בעונת הסניור המשיך מקדרמוט להציג יכולת גבוה, תרם 20.1 נקודות ו-7.8 ריבאונדים, וסייע לקבוצתו לזכות באליפות המדינה ללא הפסד בפעם השנייה ברציפות, כולל 21 נקודות במשחק הגמר מול תיכון סאות'איסט פולק, בו ניצחה אמס בתוצאה 47-37. לאחר סיום לימודיו התיכוניים ניסה מקדרמוט לקבל מלגת ספורטאי בקבוצת הכדורסל של אוניברסיטת המדינה של איווה אותה אימן אביו, אולם לא התקבל משום שאביו לא האמין כי הוא טוב מספיק על מנת לשחק במדי הקבוצה. מקדרמוט סיכם בתחילה עם אוניברסיטת צפון איווה כי ישחק במדיה, אולם כשאביו עבר לאמן את אוניברסיטת קרייטון, ששיחקה בחטיבת עמק מיזורי של ליגת המכללות (המכונה MVC), הוא החליט ללכת בעקבות אביו. כבר בעונתו הראשונה בקרייטון היה מקדמורט לשחקן משמעותי בקבוצה כשהיה לקלעי המצטיין של קבוצתו עם 14.9 נקודות למשחק. 581 הנקודות שקלע לאורך העונה היו לשיא הנקודות לפרשמן בהיסטוריה של החטיבה, וזיכו אותו בתואר הפרשמן המצטיין, ולשחקן השנה הראשונה הראשון שנבחר לחמישייה המצטיינת של החטיבה מאז קליאו ליטלטון בשנת 1952. בעונתו השנייה באוניברסיטה המשיך מקדרמוט להראות דומיננטיות רבה במדי קרייטון. הוא קלע 22.9 נקודות למשחק, שלישי בליגת המכללות כולה, והיה לשחקן הראשון בהיסטוריה של החטיבה שנבחר לשחקן המצטיין בה כבר בעונה הסופומור. הוא הוביל את קבוצתו לאליפות החטיבה, ונבחר לשחקן המצטיין גם של טורניר האליפות ובסיום העונה נבחר לחמישיית העונה במכללות. בעונתו השלישית בקרייטון, קבע מקדרמוט את שיא האוניברסיטה לנקודות בעונה (834, אותו שבר בעונה שלאחר מכן), ואת שיא הנקודות בקריירה. הוא הוביל את קבוצתו פעם נוספת לאליפות החטיבה, ונבחר לשחקן המצטיין הן בעונה הסדירה והן בטורניר האליפות. לאחר ארבע שנים בליגת המכללות עמד מקדרמוט לבחירה בדראפט ה-NBA. הוא נבחר בבחירה ה-11 על ידי דנוור נאגטס שהעבירה אותו מיד בטרייד לשיקגו בולס לצידו של אנתוני ראנדולף בתמורה לשתי בחירות בסיבוב הראשון של אותו הדראפט, ובחירה עתידית בסיבוב השני של 2015. בפברואר 2017, לאחר כשנתיים וחצי בשיקגו, נשלח יחד עם טאג' גיבסון בטרייד לאוקלהומה סיטי ת'אנדר, בתמורה לאנתוני מורו, קמרון פיין וג'ופרי לוברן. לקראת עונת 2017/2018 הועבר בטרייד לניו יורק ניקס, יחד עם אנס קאנטר, בתמורה לכרמלו אנתוני. לאחר 55 משחקים עם הניקס הועבר מקדרמוט לדאלאס מאבריקס, בטרייד משולש שכלל גם את דנוור נאגטס. לקראת עונת 2018/2019 חתם על חוזה ל-3 עונות באינדיאנה פייסרס, עבור כ-22 מיליון דולר. ב-3 באוגוסט 2021 חתם מקדרמוט על חוזה ל-3 עונות בסן אנטוניו ספרס עבור כ-42 מיליון דולר. מדיה וקבצים בנושא דאג מקדרמוט בוויקישיתוף דאג מקדרמוט, ברשת החברתית פייסבוק דאג מקדרמוט, ברשת החברתית אקס (טוויטר) פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר פיב"א פרופיל, באתר ליגת ה-NBA פרופיל, באתר ESPN ביוגרפיה באתר אוניברסיטת קרייטון אלעד זאבי, אבא, אני אקלע בשבילך 3,000 נקודות, באתר הארץ, 13 במרץ 2014 Bulls deal picks for Doug McDermott באתר NBA.com מקדרמוט מסכם על חוזה באינדיאנה, באתר ESPN,‏ 1 ביולי 2018
שלמה אנגל

שלמה אנגל (2 באוקטובר 1901 – 14 במאי 2002) היה עיתונאי "דבר", סופר, היסטוריון, וחבר מועצת העיר כפר סבא בשנים 1937–1951. שלמה אנגל נולד בגרויעץ, פולין ב-1901, ליהודית ורבי ברוך אברהם. לאחר מכן הם עברו לעיר הסמוכה ריחוואל. הוא למד בחדר והצטרף לקבוצה ציונית בשם "התחייה". בגיל 13 הוא עבר לישיבה בעיר סטאוויזין. לאחר פרוץ מלחמת העולם הראשונה הוא עבר ללמוד בקאליש. הוא גויס לצבא פולין וניסה לקבל אישור לעלות לארץ. מאוחר יותר הוא גויס שוב לצבא פולין, בו נשלח למחנה עבודה של הצבא. אחרי 33 חודשים של שירות הוא ניסה לעלות לארץ. למרות המאמצים הרבים והבירוקרטיה שהייתה כרוכה בעניין הוא עלה ארצה לבד ב-1925. באנייה הוא פגש אנשים נוספים שעלו לארץ לבדם, חברי ה"התאחדות" של "הפועל הצעיר". הם הגיעו לארץ והתיישבו בראשון לציון שם הם שכרו צריף. בראשון לציון הם התקשו למצוא עבודה, ומדי פעם עבדו בסלילת כבישים וחציבה. אנגל עבד הרבה בשמירה ובגיזום בכרמים. בראשון לציון הוא הכיר את אשתו לעתיד, חיה, אשר ביקרה אותו בסוכת השמירה בכרם. בשנת 1927 החל שלמה אנגל לעבוד בעיתון "דבר". במרץ 1928 עבר לגור בכפר סבא בעקבות עבודתו ככתב דבר בשרון. אנגל מתאר את כפר סבא של אותם ימים בספרו כ- ”ישוב שומם ומשעמם, ללא רוח חיים, ללא דרכים סלולות, ללא תאורה ברחוב וללא מאור פנים בבתים. אוכלוסייה מעטה ופחות ממנה מספר בתיה”. כשעבר שלמה אנגל לכפר סבא הוא היה מהאנשים הראשונים שהיו צריכים לקנות בית (בניגוד לראשוני העיר שקיבלו חלקות). הוא חילק את העיתון יחד עם מאיר אדיב, צבי ברזובסקיבין וברוך פריבר, בתחילה ברגל ולאחר מכן עם חמור. בצד עבודתו בעיתון, אנגל היה חבר בוועד המושבה, ולאחר מכן היה חבר במועצת כפר סבא בין השנים 1937 – 1951. תפקידיו במועצה כללו יו"ר וועדת חינוך, סגן יו"ר המועצה (אליהו אוסטשינסקי) וממלא מקומו ומנהל לשכת הגיוס בשרון - אך לפי דבריו, תפקידו בוועדת החינוך היה החביב עליו ביותר. בבחירות בשנת 1949 הוא היה יו"ר וועדת הבחירות האזורית, שתפקידה היה לפקח על התנהלות הבחירות. אחרי התפטרותו מכל התפקידים שמילא בעקבות התפטרותו של אברהם קרן בשנת 1951, אנגל החליט לחקור את גאולת אדמתה של כפר סבא – מתי נגאלה ועל ידי מי – במקביל לעבודתו כעיתונאי. הוא מצא חומר רב ופרסם מאמר גדול על ראשית השרון. לאחר כתיבת מאמר זה וקבלת תגובות רבות ונלהבות לגביו הוא החליט לכתוב ספר מקיף על תולדות כפר סבא. בשנת 1968 הועלתה הצעה לכתוב ספר על כפר סבא לכבוד חגיגות השבעים. הוקמה ועדה שעניינה כתיבת הספר, אך שלמה אנגל לא היה הכותב בה ולכן הוא סירב לשתף פעולה. אחרי זה התבקש ג. קרסל לכתוב את הספר. קרסל הסכים בתנאי שאנגל יאסוף עבורו את החומר. בעקבות תגובה זאת ביקש זאב גלר מאנגל לכתוב את הספר יחד עם ועדה שפועלת תחתיו. הטיוטה הראשונה של הספר הוגשה בשנת 1971, וב-1973, שנת השבעים של כפר סבא, הסתיימה כתיבתו. על כתיבת ספר זה ועל תרומתו הרבה לעיר ניתן לו אות יקיר העיר כפר סבא בשנת 1977. נפטר במאי 2002. שלמה אנגל, כפר סבא, 70 שנה לייסודה, הוצאת עיריית כפר סבא, 1973 שלמה אנגל, בדרך לגבורות - קובץ זכרונות ורשמים דוד תדהר (עורך), "שלמה אנגל", באנציקלופדיה לחלוצי הישוב ובוניו, כרך ה (1952), עמ' 2265 דברים על שלמה אנגל בטקס חלוקת אותות יקירי העיר מוצ"ש ב' בכסלו תשל"ח (12.11.77), באתר עיריית כפר סבא אתר "Billiongraves"
תכנות גנרי

תכנות גנרי (באנגלית: Generic Programming, ועל פי האקדמיה ללשון העברית: תכנות סוגני), הוא סגנון פיתוח תוכנה בו אלגוריתמים נכתבים במונחים של טיפוסים שיוגדרו בהמשך, וסוג הטיפוס יוגדר על פי הצורך ואז יתבצע שימוש באלגוריתם עבור הטיפוס המסוים שנקבע. גישה זו, שהשפה שנקטה בה ראשונה הייתה ML בשנת 1973, הרשתה כתיבת פונקציות משותפות או טיפוסים השונים רק בקבוצת הטיפוסים עליהם הם משמשים, ועל ידי כך מופחתת כפילות בקוד. ישויות תוכנה מסוג זה נקראות: Generics ‏– Ada,‏ Delphi,‏ Eiffel,‏ Java,‏ C#,‏ F#,‏ Swift,‏ Visual Basic .NET פולימורפיזם פרמטרי – ML,‏ Scala, Haskell Templates ‏– C++, D פרק זה לוקה בחסר. אנא תרמו לוויקיפדיה והשלימו אותו. כאשר יוצרים מחלקה בשפות תכנות בעלות טיפוסים סטטיים, לא נוח לכתוב מימוש עבור כל אחד מהטיפוסים המוכלים. דוגמה ב-++C למחלקה הנמנעת מהכפילות הזו על ידי הגדרת template: template<typename T> class List { /* תוכן המחלקה */ }; /* דוגמה ליצירת רשימה גנרית המקבלת אתחול של הטיפוס */ List<Animal> list_of_animals; List<Car> list_of_cars; דוגמה למימוש מחסנית גנרית בשפת #C: public class Stack<T> { T[] items; // שימוש פונקציונלי באותו משתנה גנרי שהתקבל בהגדרת המחלקה בזמן ריצה public void Push(T item) {...} public T Pop() {...} } // שימוש במחלקה הגנרית - הגדרת מחסנית ואתחול למשתנים מסוג מחרוזת Stack<string> stack = new Stack<string>(); // שימוש בפונקציות הגנריות עם הסוג המתאים stack.Push("John"); stack.Push("Doe"); string str = stack.Pop(); פרק זה לוקה בחסר. אנא תרמו לוויקיפדיה והשלימו אותו. במשפחת שפות ML, ישנו פולימורפיזם פרמטרי, ומודלים גנריים הנקראים "functors". גם Standard ML וגם OCaml תומכים ב-functors, המתפקדים באופן דומה ל-"class templates" בחבילה הגנרית של Ada. אבסטרקציה סינטקטית ב-Scheme בעלת קשר לגנריות, אלו הם למעשה קבוצה מכילה של templating המצויה ב-++C. מודול של ורילוג יכול לקבל פרמטר אחד או יותר, אליהם ערך אחד או יותר משויך באתחול המודול. דוגמה לכך היא מערך רגיסטר גנרי, כאשר גודל המערך ניתן כפרמטר. VHDL הנגזרת מ-Ada מכילה אף היא יכולות גנריות. גֵּנֵרִי > יְסוֹד([כסומך), באתר האקדמיה ללשון העברית
בנא (פירושונים)

האם התכוונתם ל... בנא – סרט קולנוע ישראלי בנא - שמה המקורי של משפחת בנאי באנה - שמה של דמות מספר הג'ונגל (מחזמר) רים בנא – מוזיקאית פלסטינית אל-בנא באנה